ตุ่มแบบนี้ใช้ ตุ่ม hiv ไหมครับ มีอาการคันนิดๆครับ
สวัสดีค่ะ ตุ่มนูนแดง และมีอาการคันดังกล่าว อาจเกิดจาก1. ผื่นแพ้สัมผัส หรือระคายเคืองจากสารเคมีต่างๆ เช่น สารเคมีในสบู่ ผงซักฟอก น้ำยาปรับผ้านุ่ม หรือเกิดจากการสัมผัสโลหะที่แพ้ เช่น นิกเกิล เป็นต้น2. ผื่นลมพิษ เกิดจากการแพ้สิ่งต่างๆ ซึ่งในแต่ละคนจะไม่เหมือนกัน ที่พบบ่อย ได้แก่ อาหารทะเล ถั่วต่างๆ เครื่องดื่มแอลกอฮอล์ ละอองเกสร พืช ขนสัตว์ เครื่องสำอาง เป็นต้น3. ผื่นแพ้ยา มักเกิดจากการใช้ยาในกลุ่ม penicillin, cotrimoxazole, ยากันชัก โดยต้องมีประวัติของการใช้ยามาก่อนที่จะเกิดผื่นขึ้น4. ผิวหนังและเนื้อเยื่อมีการอักเสบติดเชื้อ (cellulitis) หรือเป็นฝีหนองได้ แต่จะมีอาการเจ็บและปวด มากกว่าอาการคัน5. การถูกแมลงสัตว์กัดต่อยสำหรับอาการของการติดเชื้อ HIV ในระยะแรก (ระยะเฉียบพลัน) เช่น ไข้ต่ำๆ ปวดเมื่อยกล้ามเนื้อ อ่อนเพลีย เจ็บคอ ต่อมน้ำเหลืองโต อุจจาระเหลว มีผื่นขึ้น ซึ่งอาจเป็นผื่นแบบใดก็ได้ แต่มักไม่มีอกาารคันร่วมด้วย โดยจะเกิดภายใน 2-4 สัปดาห์หลังรับเชื้อ อาการจะเป็นอยู่ไม่นานแล้วหายไปได้เอง หลังจากนั้นจะเข้าสู่ระยะติดเชื้อเรื้อรังที่จะไม่มีอาการใดๆ ค่ะ ดังนั้น หากไม่ได้มีอาการอื่นๆ ร่วมด้วย ก็ไม่น่าใช่อาการของการติดเชื้อ HIV ค่ะในเบื้องต้น ให้พยายามหลีกเลี่ยงสิ่งที่อาจทำให้เกิดการแพ้ต่างๆ และอาจทายาที่เป็นสเตียรอยด์เพื่อลดอาการคัน เช่น triamcinolone cream เป็นต้น หรือรับประทานยาแก้แพ้เพื่อช่วยลดอาการคัน เช่น ไฮดรอกไซซีน (hydroxyzine) chlorpheniramine (CPM) เป็นต้น พยายามหลีกเลี่ยงการเกา เพราะอาจทำให้กลายเป็นแผลและติดเชื้อแบคทีเรียแทรกซ้อนได้ หากอาการไม่ดีขึ้น หรือมีอาการอื่นๆ ร่วม เช่น มีไข้ ควรไปพบแพทย์เพื่อตรวจหาสาเหตุค่ะ